1. ΝΟΜΟΣ υπ’ αριθ. 486 της 25 Νοεμ./3 Δεκ. 1976 (ΦΕΚ Α΄ 321) Περί κυρώσεως της υπ’ αριθ. 134 Διεθνούς Συμβάσεως Εργασίας «περί προλήψεως των εργατικών ατυχημάτων των ναυτικών». Άρθρον πρώτον-Κυρούται και έχει ισχύν νόμου η υπ’ αριθ. 134 Διεθνής Σύμβασις Εργασίας «περί προλήψεως εργατικών ατυχημάτων των ναυτικών», ψηφισθείσα κατά την 55ην σύνοδον της Διεθνούς Συνδιασκέψεως Εργασίας του έτους 1970, της οποίας το κείμενον εις Ελληνικήν μετάφρασιν και εις το Γαλλικόν, Αγγλικόν πρωτότυπον έχει ως ακολούθως: ΣΥΜΒΑΣΙΣ 134. Περί προλήψεως των εργατικών ατυχημάτων  των ναυτικών. Η Γενική Συνδιάσκεψις της Διεθνούς Οργανώσεως Εργασίας, συγκληθείσα εν Γενεύη υπό του Διοικητικού Συμβουλίου του Διεθνούς Γραφείου Εργασίας και συνελθούσα αυτόθι την 14ην Οκτωβρίου 1970 εις την πεντηκοστήν πέμπτην σύνοδον αυτής. Αφού έλαβεν υπ’ όψιν τους όρους των υφισταμένων διεθνών συμβάσεων και συστάσεων, αι οποίαι εφαρμόζονται δια την εργασίαν επί των πλοίων και εις τους λιμένας και οι οποίοι αφορούν εις την πρόληψιν των εργατικών ατυχημάτων των ναυτικών, ιδία δε τους όρους της συστάσεως περί επιθεωρήσεως εργασίας (ναυτικοί), 1926, της συστάσεως περί προλήψεως εργατικών ατυχημάτων 1920, της συμβάσεως περί προστασίας των λιμενεργατών κατά των ατυχημάτων (αναθεωρηθείσα), 1932, της συμβάσεως περί ιατρικής εξετάσεως των ναυτικών, 1946 και της συμβάσεως ως και της συστάσεως περί προστασίας των μηχανών, 1963. Αφού έλαβεν υπ’ όψιν τους όρους της συμβάσεως περί διαφυλάξεως της ανθρωπίνης ζωής εν θαλάσση, 1960, και του Κανονισμού του προσηρτημένου εις την διεθνή σύμβασιν περί των γραμμών φορτώσεως, αναθεωρηθείσα το 1966, οι οποίοι προβλέπουν την λήψιν ωρισμένων μέτρων ασφαλείας επί των πλοίων προς διασφάλισιν της προστασίας των εις ταύτα απασχολουμένων προσώπων. Αφού απεφάσισε την αποδοχήν διαφόρων προτάσεων σχετικών προς την πρόληψιν των εργατικών ατυχημάτων επί των πλοίων και εις τους λιμένας, θέμα αποτελούν το πέμπτον σημείον της ημερησίας διατάξεως της συνόδου. Αφού απεφάσισεν όπως αι προτάσεις αυταί λάβουν τον τύπον διεθνούς συμβάσεως. Αφού εσημείωσεν, ότι δια την επιτυχή έκβασιν της αναληφθείσης δραστηριότητος εις τον τομέα της προλήψεως των επί των πλοίων ατυχημάτων, δέον όπως διατηρήται στενή συνεργασία, εις τους αντιστοίχους τομείς, μεταξύ της Διεθνούς Οργανώσεως Εργασίας και της Συμβουλευτικής Διακυβερνητικής Ναυτιλιακής Οργανώσεως. Αφού εσημειώσεν ότι οι ακόλουθοι κανόνες εξεπονήθησαν εν συμφωνία μετά της Συμβουλευτικής Διακυβερνητικής Ναυτιλιακής Οργανώσεως και ότι επροτάθη η συνέχισις της συνεργασίας μετά της εν λόγω οργανώσεως όσον αφορά την εφαρμογήν των εν λόγω κανόνων. Αποδέχεται, σήμερον, την τριακοστήν Οκτωβρίου χίλια εννεακόσια εβδομήκοντα, την ως έπεται σύμβασιν, ήτις θα αποκαλήται Σύμβασις περί προλήψεως των ατυχημάτων (ναυτικοί), 1970. Άρθρον 9. 1.Η αρμοδία αρχή δέον όπως ενθαρρύνη και εφ’ όσον τούτο είναι δυνατόν, υπό τας ιδιαιτέρας εις εκάστην χώραν συνθήκας, όπως εξασφαλίζη ότι η διδασκαλία περί της προλήψεως των ατυχημάτων και της υγιεινής της εργασίας θα περιλαμβάνεται εις τα προγράμματα των κέντρων επαγγελματικής εκπαιδεύσεως, τα οποία προορίζονται δια τους ναυτικούς διαφόρων κατηγοριών και ειδικοτήτων. Η διδασκαλία αύτη δέον όπως αποτελή μέρος της επαγγελματικής εκπαιδεύσεως. 2.Επίσης δέον όπως ληφθούν πάντα τα κατάλληλα μέτρα, π.χ. δι’ επισήμων ανακοινώσεων περιεχουσών τας αναγκαίας, οδηγίας, ίνα επιστηθή η προσοχή των ναυτικών επί των ειδικών κινδύνων. Άρθρον 10. Τα Μέλη δέον όπως, εν ανάγκη, επιδιώξουν τη βοηθεία των διακυβερνητικών οργανώσεων και ετέρων διεθνών οργανώσεων, συνεργασίας ίνα επιτύχουν την μεγαλυτέραν δυνατήν ομοιομορφίαν όλων των λοιπών διατάξεων των σκοπουσών την πρόληψιν των εργατικών ατυχημάτων. Άρθρον 11. Αι επίσημοι επικυρώσεις της παρούσης Συμβάσεως δέον όπως κοινοποιούνται εις τον Γενικόν Δ/ντήν του Διεθνούς Γραφείου Εργασίας παρ’ ου και καταχωρίζονται. Άρθρον 12. 1.Η παρούσα σύμβασις δεσμεύει μόνον τα Μέλη της Διεθνούς Οργανώσεως Εργασίας των οποίων η επικύρωσις έχει καταχωρισθή υπό του Γενικού Διευθυντού. 2.Τίθεται αύτη εν ισχύι, δώδεκα μήνας μετά την υπό του Γενικού Διευθυντού καταχώρησιν των επικυρώσεων δύο Μελών. 3.Ακολούθως η σύμβασις αύτη άρχεται ισχύουσα δι’ έκαστον Μέλος δώδεκα μήνας αφ’ ης καταχωρισθή η επικύρωσις αυτού. Άρθρον 13. 1.Παν μέλος επικυρούν την παρούσαν σύμβασιν, δύναται να καταγγέλη ταύτην μετά πάροδον δεκαετίας από της ενάρξεως της ισχύος αυτής, δια πράξεως ανακοινουμένης εις τον Γενικόν Διευθυντήν του Διεθνούς Γραφείου Εργασίας και υπ’ αυτού καταχωριζομένης. Η καταγγελία θέλει ισχύσει μετά πάροδον έτους από της καταχωρίσεώς της. 2.Παν μέλος επικυρούν την παρούσαν σύμβασιν, το οποίον, εντός έτους από της λήξεως της εν τη προηγουμένη παραγράφω μνημονευομένης δεκαετίας δεν έχει κάμει χρήσιν του, υπό του παρόντος άρθρου, προβλεπομένου δικαιώματος καταγγελίας, δεσμεύεται δια μίαν νέαν δεκαετίαν και συνεπώς δικαιούται να καταγγέλλη την παρούσαν Σύμβασιν κατά την λήξιν εκάστης δεκαετίας υπό τους εν τω παρόντι άρθρω προβλεπομένους όρους. Άρθρον 14. 1.Ο Γενικός Διευθυντής του Διεθνούς Γραφείου Εργασίας γνωστοποιεί εις πάντα τα Μέλη της Διεθνούς Οργανώσεως Εργασίας την καταχώρισιν πασών των επικυρώσεων και καταγγελιών, αίτινες τω έχουν ανακοινωθή υπό των Μελών της Οργανώσεως. 2.Γνωστοποιών εις τα Μέλη της Οργανώσεως την καταχώρησιν της δευτέρας επικυρώσεως ήτις τω έχει ανακοινωθή ο Γενικός Διευθυντής εφιστά την προσοχήν των Μελών της Οργανώσεως επί της ημερομηνίας αφ’ ης η παρούσα σύμβασις άρχεται ισχύουσα. Άρθρον 15. Ο Γενικός Διευθυντής του Διεθνούς Γραφείου Εργασίας, ανακοινοί εις τον Γενικόν Γραμματέα των Ηνωμένων Εθνών, προς καταχώρησιν, συμφώνως τω άρθρω 102 του Καταστατικού Χάρτου των Ηνωμένων Εθνών, πλήρεις πληροφορίας σχετικάς προς πάσας τας επικυρώσεις και πράξεις καταγγελίας ας έχει καταχωρίσει συμφώνως προς τα προηγούμενα άρθρα. Άρθρον 16. Το Διοικητικόν Συμβούλιον του Διεθνούς Γραφείου Εργασίας δέον όπως υποβάλλη, οσάκις κρίνη τούτο αναγκαίον, εις την Γενικήν Συνδιάσκεψιν έκθεσιν επί της εφαρμογής της παρούσης συμβάσεως και αποφασίζει εάν συντρέχη περίπτωσις εγγραφής εις την ημερησία διάταξιν της Συνδιάσκεψεως θέματος ολικής ή μερικής αναθεωρήσεως αυτής. Άρθρον 17. 1.Εν η περιπτώσει η Συνδιάσκεψις αποδεχθή νεωτέραν σύμβασιν επαγομένην εν όλω ή εν μέρει, αναθεώρησιν της παρούσης συμβάσεως και εφ’ όσον η νεωτέρα σύμβασις δεν ορίζει άλλως: α)Η επικύρωσις υπό Μέλους της νεωτέρας συμβάσεως της αναθεωρούσης την παρούσαν επάγεται αυτοδικαίως, παρά τας διατάξεις του ως άνω άρθρου 13, άμεσον καταγγελίαν της παρούσης συμβάσεως υπό την επιφύλαξιν ότι έχει τεθή εν ισχύι η αναθεωρούσα ταύτην νεωτέρα σύμβασις. β)Αφ’ ης η επαγομένη την αναθεώρησιν νεωτέρα σύμβασις τεθή εν ισχύι, η παρούσα σύμβασις παύει ούσα δεκτική επικυρώσεως υπό των Μελών. 2.Η παρούσα σύμβασις παραμένει ουχ’ ήττον εν ισχύι υπό τον τύπον και το περιεχόμενον αυτής, δια τα Μέλη άτινα, επικυρώσαντα αυτήν, δεν ήθελον επικυρώσει την αναθεωρούσαν ταύτην νεωτέραν σύμβασιν. Άρθρον 18. Το γαλλικόν και αγγλικόν κείμενον της παρούσης συμβάσεως είναι εξ ίσου αυθεντικά. Με ανακοίνωση του Υπ. Εξωτερικών/25 Ιουλ.-5 Αυγ. 1978 (ΦΕΚ Α΄ 120) η ανωτέρω σύμβαση τέθηκε σε ισχύ, για τη Χώρα μας, στις 5 Ιουν.1978.  (Αντί για τη σελ. 334,833(α) Σελ. 334,833(β) Τεύχος 773-Σελ. 35 Πρόληψη Εργατικών Ατυχημάτων των Ναυτικών 19.Γ.ν.1 Άρθρον 1. 1.Εις την παρούσαν σύμβασιν ο όρος «ναυτικός» εφαρμόζεται επί παντός προσώπου απασχολουμένου, υφ’ οιανδήποτε ιδιότητα, επί παντός πλοίου, πλην των πολεμικών νηολογημένου εις το έδαφος δια το όποιον ισχύει η παρούσα σύμβασις και προοριζομένου κανονικώς δια την θαλασσίαν ναυσιπλοΐαν. 2.Εν περιπτώσει αμφιβολίας, εάν ωρισμέναι κατηγορίαι προσώπων δέον όπως θεωρώνται ναυτικοί δια την εφαρμογήν της παρούσης συμβάσεως, το θέμα τούτο, δέον όπως επιλύεται, εις εκάστην χώραν υπό της αρμοδίας αρχής, μετά γνώμην των ενδιαφερομένων οργανώσεων των πλοιοκτητών και των ναυτικών. 3.Εις την παρούσαν σύμβασιν, ο όρος, «εργατικά ατυχήματα» εφαρμόζεται εις τα ατυχήματα των οποίων θύματα είναι οι ναυτικοί κατά την απασχόλησίν των ή εξ αιτίας αυτής. Άρθρον 2. 1.Εις εκάστην ναυτικήν χώραν, η αρμοδία αρχή, δέον όπως λαμβάνη τα αναγκαία μέτρα ώστε τα εργατικά ατυχήματα να αποτελέσουν αντικείμενον καταλλήλων ερευνών και εισηγήσεων, καταρτισθούν δε και αναλυθούν λεπτομερείς στατιστικαί επί των εν λόγω ατυχημάτων. 2.Πάντα τα εργατικά ατυχήματα δέον όπως επισημαίνωνται αι δε στατιστικαί δέον όπως μη περιορίζωνται εις τα θανατηφόρα ατυχήματα ή τα ατυχήματα κατά τα οποία εθίγη αυτό τούτο το πλοίον. 3.Αι στατιστικαί δέον όπως αναφέρωνται εις τον αριθμόν, την φύσιν, τα αίτια και τας συνεπείας των εργατικών ατυχημάτων και όπως καθορίζουν εις ποίον διαμέρισμα του πλοίου π.χ. γέφυρα, μηχαναί, ή χώρος της γενικής υπηρεσίας και εις ποίον μέρος π.χ. εις την θάλασσαν ή τον λιμένα συνέβη το ατύχημα. 4.Η αρμοδία αρχή δέον όπως αναλαμβάνη έρευναν περί των αιτίων και περιστάσεων υφ’ ας έλαβον χώραν τα εργατικά ατυχήματα τα οποία προκαλούν απωλείας ανθρωπίνων υπάρξεων ή σοβαράς σωματικάς βλάβας, ως και περί πάντων των λοιπών ατυχημάτων, τα οποία καθορίζονται ειδικώς υπό της εθνικής νομοθεσίας. Άρθρον 3. Προς τον σκοπόν εξευρέσεως σταθεράς βάσεως δια την πρόληψιν ατυχημάτων οφειλομένων εις ειδικούς κινδύνους του ναυτικού επαγγέλματος, δέον όπως γίνη έρευνα επί της εν γένει εξελίξεως των κινδύνων των ατυχημάτων τούτων, ως ούτοι εξάγονται υπό των στατιστικών. Άρθρον 4. 1.Διατάξεις δια την πρόληψιν των ατυχημάτων δέον να προβλέπωνται υπό της νομοθεσίας, υπό συλλογών πρακτικών οδηγιών, ή υπό ετέρων καταλλήλων κειμένων. (Μετά την σελ. 334,807) Σελ. 334,831 Τεύχος 632-Σελ. 17 Πρόληψη Εργατικών Ατυχημάτων των Ναυτικών 19.Γ.ν.1 2.Αι διατάξεις αύται δέον όπως αναφέρωνται εις πάντας τους γενικούς όρους τους σχετικούς με την πρόληψιν των ατυχημάτων και την υγιεινήν της εργασίας, οι οποίοι δύνανται να εφαρμοσθούν εις την ναυτικήν εργασίαν και πρέπει να καθορίζουν τα ληπτέα μέτρα δια την πρόληψιν ατυχημάτων προσιδιαζόντων εις το ναυτικόν επάγγελμα. 3.Αι διατάξεις αύται δέον όπως αναφέρωνται ιδία εις τα ακόλουθα σημεία: α)γενικούς και βασικούς όρους  β)κατασκευαστικά χαρακτηριστικά του πλοίου γ)μηχανάς δ)ειδικά μέτρα ασφαλείας υπό το κατάστρωμα και επ’ αυτού ε)μέσα φορτοεκφορτώσεως στ)πρόληψιν και κατάσβεσιν των πυρκαϊών ζ)αγκύρας, αλύσους και σχοινία η)επικίνδυνα φορτία και έρμα θ)ατομικόν εξοπλισμόν προστασίας. Άρθρον 5. 1.Αι διατάξεις περί προλήψεως ατυχημάτων, αι αναφερόμεναι εις το άρθρον 4 δέον όπως καθορίζουν σαφώς την υποχρέωσιν των εφοπλιστών, των ναυτικών και λοιπών ενδιαφερομένων προσώπων, προς συμμόρφωσιν εις αυτάς. 2.Γενικώς πάσα υποχρέωσις των εφοπλιστών όπως παρέχουν προστατευτικόν εξοπλισμόν ή έτερα μέσα προλήψεως των ατυχημάτων θα συνδυάζεται με διατάξεις δυνάμει των οποίων οι ναυτικοί υποχρεούνται να χρησιμοποιούν τον εν λόγω εξοπλισμόν και τα μέσα ταύτα, τηρούν δε τα σχετικά προληπτικά μέτρα. Άρθρον 6. 1.Δέον όπως ληφθούν κατάλληλα μέτρα, δια προσηκούσης επιθεωρήσεως ή δι’ ετέρων μέσων, προς διασφάλισιν της εφαρμογής των εις το άρθρον 4 αναφερομένων διατάξεων. 2.Δέον όπως λαμβάνονται κατάλληλα μέτρα προς τήρησιν των εις το άρθρον 4 αναφερομένων διατάξεων. 3.Αι αρμόδιαι αρχαί επιθεωρήσεως και ελέγχου εφαρμογής των εν άρθρω 4 αναφερομένων διατάξεων, δέον όπως είναι εξοικειωμέναι προς την θαλασσίαν εργασίαν και τας συνηθείας αυτής. 4.Προς διευκόλυνσιν της εφαρμογής των εν άρθρω 4 διατάξεων, το κείμενον ή περιλήψεις τούτων δέον όπως φέρωνται εις γνώσιν των ναυτικών, π.χ. δια της αναρτήσεώς των εις εμφανή θέσιν επί του πλοίου. Σελ. 334,832 Τεύχος 632-Σελ. 18 19.Γ.ν.1 Πρόληψη Εργατικών Ατυχημάτων των Ναυτικών Άρθρον 7. Δέον όπως λαμβάνωνται μέτρα προς διορισμόν ενός ή περισσοτέρων ειδικευμένων προσώπων ή προς σύστασιν ειδικευμένης επιτροπής των προσώπων, τούτων επιλεγομένων εκ των μελών του πληρώματος του πλοίου, τα οποία, υπό την εποπτείαν του πλοιάρχου, θα είναι υπεύθυνα δια την πρόληψιν των ατυχημάτων. Άρθρον 8. 1.Δέον όπως καταρτίζωνται υπό της αρμοδίας αρχής εν συνεργασία μετά των οργανώσεων των εφοπλιστών και των ναυτεργατών, προγράμματα προλήψεως των εργατικών ατυχημάτων. 2.Η εφαρμογή των εν λόγω προγραμμάτων δέον όπως οργανούται κατά τρόπον ώστε η αρμοδία αρχή, οι λοιποί ενδιαφερόμενοι οργανισμοί, οι εφοπλισταί και οι ναυτικοί ή οι αντιπρόσωποι τούτων, να δύνανται να συμμετέχουν ενεργώς. 3.Ιδιαιτέρως, δέον όπως συσταθούν μικταί, εθνικαί ή τοπικαί επιτροπαί, επιφορτισμέναι με την πρόληψιν των ατυχημάτων, ή ειδικαί ομάδες εργασίας εντός των οποίων δέον όπως εκπροσωπώνται αι οργανώσεις των εφοπλιστών και των ναυτικών. 